Теодор Траянов
Предпролетен вятър

chitanka.info

Предпролетний вятър

безкрайни хармонии

разкройва в недрата

на мрачни гори,

враждебни кервани

възпря и разгони,

за пролетна радост

вратите разкри!

По угари черни

и бели поляни

запаля, раздухва

загаснал живот,

лечебните билки

за зимните рани

ликуващ донася

от живия свод!

Предпролетний вятър

с любов ще целуне

и вси безнадеждно

самотни сърца,

ще трепнат към радост

печалните струни,

сред живия огън

на мъртви лица!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.